cyanic-selkie/wikianc huggingface dataset:
దక్షిణం
thumb|250px|right|ఎనిమిది దిక్కుల సూచిక. దక్షిణం ఒక దిక్కు. ఇది నాలుగు ప్రధానమైన దిక్కులలో ఒకటి. ఇది ఉత్తర దిక్కుకు వ్యతిరేక దిశలో, తూర్పు పడమరలకు లంబకోణంలో (90 డిగ్రీల కోణం) ఉంటుంది. దక్షిణము అంటే "కుడి" అని అర్థం. సూర్యుడు ఉదయించే దిశకు ఎదురుగా నిలబడితే కుడిచేతి వైపున ఉండేదే దక్షిణ దిక్కు. దక్షిణం అనే సంస్కృత పదానికి సరిపోయే అచ్చతెలుగు మాట దచ్చినం. మాపులో సాధారణంగా ఇది క్రింద వైపు ఉంటుంది.
దక్షిణాన్ని ఇంగ్లీషులో సౌత్ అంటారు. భూమి దక్షిణం దిక్కు దక్షిణ ధ్రువంతో అంతమౌతుంది. దీనినే అంటార్కిటికా అంటారు. లాటిన్‌లో దక్షిణాన్ని ఆస్ట్రాలిస్ అంటారు. ఈ పేరుననే భూగోళానికి దక్షిణాన ఉన్న భూమికి ఆస్ట్రేలియా అని పేరుపెట్టారు. ఈ పేరు మీదనే ఆస్ట్రలోపిథెకస్ అనే మానవ పూర్వీక జాతికి ఆ పేరు పెట్టారు. ఆఫ్రికా దక్షిణ భాగంలో దొరికిన కోతి వంటి జీవి కాబట్టి దాన్ని ఆస్ట్రలోపిథెకస్ అన్నారు. దక్షిణాది కోతి అని ఆ పేరుకు అర్థం.
"ప్రదక్షిణం" చేసేటపుడు సవ్యదిశలో (కుడిచేతివైపుగా) తిరుగుతారు. ఆ కారణాన దాన్ని ప్రదక్షిణం అన్నారు.
శృంగార పురుషుణ్ణి తెలుగులో దక్షిణ నాయకుడు అని అనడం కద్దు.
ఇతర విశేషాలు
హిందూ సంస్కృతిలో దక్షిణ దిక్పాలకుడు యముడు. దక్షిణ దిశను అశుభ సూచికగా భావిస్తారు. రామాయణంలో త్రిజట (రావణాసురుడు అశోకవనంలో సీతకు కాపలాగా ఉంచిన రాక్షసి) రావణుడు గాడిద నెక్కి దక్షిణ దిశగా వెళ్తున్నట్టు కలగంటుంది. ఆమె దాన్ని లంకకు అశుభంగా భావిస్తుంది.
మూలాలు
వర్గం:దిక్కులు
గుడ్ లక్ జెర్రీ
గుడ్‌ లక్‌ జెర్రీ 2022లో రూపొందుతున్న హిందీ సినిమా. తమిళంలో ‘కొలమావు కోకిల’ పేరుతో నిర్మించిన ఈ సినిమాను హిందిలో 'గుడ్‌ లక్‌ జెర్రీ' పేరుతో లైకా ప్రొడక్షన్స్, కలర్ యెల్లో  ప్రొడక్షన్స్, సన్ డయల్ ఎంట‌ర్‌టైన్‌మెంట్ బ్యానర్స్‌పై ఆనంద్ ఎల్‌.రాయ్‌, సుభాస్క‌ర‌ణ్ నిర్మించగా సిద్ధార్థ్ సెంగుప్తా ద‌ర్శ‌క‌త్వం వహించాడు. ఈ సినిమా షూటింగ్ జనవరి లో ప్రారంభమై మార్చి 2021లో షూటింగ్ పూర్తయింది. జాన్వీ క‌పూర్, దీపక్ దోబీరియల్, మిత వశిష్ట ప్రధాన పాత్రల్లో నటించిన ఈ సినిమా జులై 29న డిస్నీ+ హాట్‌స్టార్ ఓటీటీలో విడుదలైంది.
సడిసేయ కో గాలి సడిసేయబోకే
సడిసేయ కో గాలి సడిసేయబోకే రాజమకుటం (1960) సినిమా కోసం దేవులపల్లి కృష్ణశాస్త్రి రచించిన భావ గీతం. ఈ గీతాన్ని పి. లీల మధురంగా గానం చేయగా మాస్టర్ వేణు సంగీతాన్ని అందించారు. ఈ సన్నివేశంలో ఎన్.టి.రామారావు, రాజసులోచన లపై చిత్రీకరించారు.
నేపథ్యం
ప్రతాప సింహుడు ( రామారావు) యువరాజు. మంత్రియైన గుమ్మడి మహారాజును కుట్ర పన్ని చంపి వేస్తాడు. దానిని యువరాజుకు తెలియనీయకుండా కొంత మంది అమాయకులను రాజహత్యా నేరం క్రింద మరణ శిక్ష విధించేటట్లు చేస్తాడు. ఆ చనిపోయిన వారిలో కథానాయిక ప్రమీల (రాజ సులోచన) అన్న కూడా ఉంటాడు. యువరాజు తన తల్లితో కలిసి దుర్మార్గుడైన మంత్రి ఆట కట్టించడం కోసం పధకం పన్నుతాడు. అందులో భాగంగా ప్రతాప సింహుడు ప్రతిరాత్రి రహస్యంగా రాజ్యంలోకి పోయి ప్రజలతో కలుస్తాడు. అక్కడ ప్రమీలతో ప్రేమలో పడతాడు. ఆ పోరాటంలో ప్రియుడిని దెబ్బలు తగిలి దరిచేరినప్పుడు ప్రేయసి సపర్యలు చేస్తూ పాడిన సందర్భోచిత గీతం.
పాట
పల్లవి :
సడిసేయ కో గాలి సడిసేయబోకే
బడలి ఒడిలో రాజు పవ్వళించేనే | | సడిసేయ కో గాలి | |
చరణం 1 :
రత్నపీఠిక లేని రారాజు నా స్వామి
మణికిరీటము లేని మహారాజు గాకేమి
చిలిపి పరుగులు మాని కొలిచిపోరాదే | | సడిసేయ కో గాలి | |
ఆకు కదలికలకే అదరి చూసేనే
నిదుర చెదరిందంటే నే నూరుకోనే | | సడిసేయ కో గాలి | |
చరణం 3 :
పండు వెన్నెల నడిగి పాన్పు తేదాదే
నీలిమబ్బుల దాగు నిదుర తేరాదే
విరుల వీవన పూని విసిరి పోరాదే | | సడిసేయ కో గాలి | |
గరికపాటి మోహన్ రావు
గరికపాటి మోహన్‌ రావు తెలంగాణ రాష్ట్రానికి చెందిన రాజకీయ నాయకుడు. ఆయన 2014 నుండి 2020 వరకు రాజ్యసభ సభ్యుడిగా పని చేశాడు. గరికపాటి మోహన్‌ రావు ప్రస్తుతం బీజేపీ జాతీయ కార్యవర్గ సభ్యుడిగా ఉన్నాడు.
జననం, విద్యాభాస్యం
గరికపాటి మోహన్ రావు 5 జనవరి 1948లో తెలంగాణ రాష్ట్రం, వరంగల్  లో జన్మించాడు. ఆయన సి.కే.ఎం. కాలేజీ, వరంగల్ నుండి బిఎస్సి పూర్తి చేశాడు.
రాజకీయ జీవితం
గరికపాటి మోహన్ రావు టీడీపీ ద్వారా రాజకీయాల్లోకి వచ్చాడు. ఆయన 2014లో రాజ్యసభకు ఎన్నికయ్యాడు. గరికపాటి మోహన్ రావు 20 జూన్ 2019లో  బీజేపీ జాతీయ వర్కింగ్‌ ప్రెసిడెంట్‌ జేపీ నడ్డా సమక్షంలో భారతీయ జనతా పార్టీలో చేరాడు. గరికపాటి మోహన్‌రావు తెలంగాణ రాష్ట్రంలో బీజేపీ పార్టీ ఎస్టీ నియోజకవర్గాల సమన్వయ కమిటీ చైర్మన్‌గా జనవరి 2022లో నియమితుడయ్యాడు.
మూలాలు
వర్గం:1948 జననాలు
తెలుగు విశ్వవిద్యాలయము - ప్రతిభా పురస్కారాలు (2014)
తెలుగు విశ్వవిద్యాలయము - ప్రతిభా పురస్కారం తెలుగు సాహిత్యం, సంస్కృతి, కళా ప్రక్రియల్లో విశిష్ఠ సేవలందించిన సాహితీమూర్తులకు పొట్టి శ్రీరాములు తెలుగు విశ్వవిద్యాలయము అందజేసే పురస్కారం. భారతదేశంలోని భాష ప్రాతిపదికపై 1985, డిసెంబరు 2న హైదరాబాదులో ఈ విశ్వవిద్యాలయం స్థాపించబడింది. 1990 నుండి ప్రారంభమైన ఈ పురస్కారంలో రూ. 20,116 నగదు, ప్రత్యేకంగా రూపొందించిన జ్ఞాపికను అందజేసి ఘనంగా సత్కరిస్తారు.
పురస్కార గ్రహీతలు
2014 సంవత్సర ప్రతిభా పురస్కారానికి 12 మంది ఎంపికయ్యారు. వీరికి 2016, జూలై 14న తెలుగు విశ్వవిద్యాలయంలో జరిగిన పురస్కార ప్రదానోత్సవ కార్యక్రమంలో తెలంగాణ సాంస్కృతిక పర్యాటక శాఖ కార్యదర్శి బుర్రా వెంకటేశం, తెలుగు విశ్వవిద్యాలయం ఉపాధ్యక్షుడు ఆచార్య ఎల్లూరి శివారెడ్డి, తెలంగాణ రాష్ట్ర భాషా సాంస్కృతిక శాఖ సంచాలకులు మామిడి హరికృష్ణ చేతుల మీదుగా పురస్కారాలు అందజేశారు.
ఇతర లంకెలు
వర్గం:తెలుగు విశ్వవిద్యాలయ పురస్కారాలు
వైవస్వత మనువు
ప్రస్తుతం వైవస్వత మన్వంతరంలో 27 మహాయుగాలు గతించి 28వ మహాయుగంలో సత్య, త్రేతా, ద్వాపర యుగాల తరువాత కలియుగం నడుస్తున్నది. ప్రతి మన్వంతరంలోను సప్తర్షులు, ఇంద్రుడు, సురలు మారుతుంటారు. భగవంతుని అవతారాలు కూడా మారుతుంటాయి. చాక్షుష మన్వంతరం చివర కల్పాంత ప్రళయకాలంలో భగవానుడు మత్స్యావతారుడై జలరాశినుండి జనులను, ఓషధులను దరిజేర్చాడు. వేదాలను కాపాడాడు. తరువాత వైవస్వత మన్వంతరం మొదలయ్యింది. వివస్వంతుని భార్య సంజ్ఞ. వారి పుత్రుడు సత్యవ్రతుడు లేదా వైవస్వతుడు. అతడే వైవస్వత మనువు అయ్యాడు. అతనికి శ్రాద్ధదేవుడు అనే పేరు కూడా ఉంది.
ఈ మన్వంతరంలో భగవంతుడు కశ్యపునకు అదితి యందు వామనుడుగా జన్మించి బలి చక్రవర్తినుండి మూడడుగుల నేల యాచించి త్రివిక్రముడై ముల్లోకాలను ఆక్రమించాడు. సప్తర్షులు - కశ్యపుడు, అత్రి, వశిష్ఠుడు, విశ్వామిత్రుడు, గౌతముడు, జమదగ్ని, భరద్వాజుడు. ఇంద్రుడు - పురందరుడు. సురలు - వసువు, రుద్రుడు, ఆదిత్యుడు, విశ్వదేవుడు, నాసత్యుడు, మరుత్తు
వైవస్వత మనువు మరొక పుత్రుడైన పృషధ్రుడు తమ కులగురువైన వశిష్ఠుని వద్ద ఆలమందల కాపరిగా ఉన్నాడు. ఒకమారు చీకటిలో చేసిన పొరపాటువలన గోవు మరణించగా శాపగ్రస్తుడయ్యాడు. అయినా గాని భగవధ్యానం వదలకుండా సాగించి మోక్షం పొందాడు. కలి అనే మనుపుత్రుడు కూడా వైరాగ్యంతో రాజ్యవిరక్తుడై ధ్యానతత్పరుడై భగవత్సాన్నిధ్యం పొందగలిగాడు. మనువు మరొక పుత్రుడు కారూశుని వంశంవారు "కారూశులు" అనే క్షత్రియులుగా ఉత్తర భారతదేశపు ఏలికలయ్యారు. దృష్టుని సంతానం "భార్యట వంశం"గా బ్రాహ్మణ వ్రతం పాలించి బ్రాహ్మణులయ్యారు. వీరిలో అగ్నివేశుడు అనే అతని పేరుమీద అగ్నివేశ్యాయనం అనే బ్రాహ్మణవంశం కలిగింది.
దిష్టుని పుత్రుడు నాభాగుడు కృషి, గోరక్షణాది వ్యాపారాలను చేబట్టి వైశ్యుడయ్యాడు. అతని వంశంలోని వాడే అయిన మరుత్తుడు క్షత్రియ కర్మలు చేబట్టి క్షత్రియుడయ్యాడు. మరుత్తుని వంశంలో తృణబిందువు, ఐలబిలుడు వంటి ప్రసిద్ధులున్నారు. ఐలబిలుడు "కుబేరుడు" అనే పేరుమీద ఉత్తరదిక్కుకు పాలకుడయ్యాడు. మనువు మరొక పుత్రిక శర్యాతికి సుకన్య అనే కుమార్తె జనించింది. ఆమె చ్యవనమహర్షిని పెండ్లాడింది. మరొక మనుపుత్రుడు నభగుని కొడుకు నాభాగుడు ఉత్తమధర్మమూర్తి, పండితుడు. అతనికి పుత్రుడు అంబరీషుడు ఉత్తమ విష్ణుభక్తుడు.
వైవస్వత మనువుకు ఒకసారి తుమ్ము వచ్చినపుడు ముక్కు రంధ్రంనుండి వెలువడిన బిడ్డ ఇక్ష్వాకుడు ఇక్ష్వాకు వంశమునకు మూలపురుషుడయ్యాడు. ఇక్ష్వాకు కులతిలకుడే ధర్మమూర్తియైన శ్రీరామచంద్రుడు.
వనరులు
వర్గం:పురాణ పాత్రలు వర్గం:హిందూ మతము
శివ బాలాజీ
వ్యక్తిగత వివరాలు
శివ బాలాజీ చెన్నైలో పుట్టి పెరిగాడు. అతని తల్లిదండ్రులు మనోహరన్ రామస్వామి, శివకుమారి. తండ్రి వ్యాపారవేత్త. కార్తికేయన్ మెట్రిక్యులేషన్ హైయర్ సెకండరీ స్కూల్లో చదువుకున్నాడు. అతని చెల్లెలు పేరు గాయత్రి. అతని తమ్ముళ్ళు ప్రశాంత్ బాలాజీ, కృష్ణ సాయి. 17 ఏళ్ళ వయసు నుంచే శివ తన తండ్రి వ్యాపారాలను చూసుకోవడం మొదలు పెట్టాడు. 2009లో తన స్నేహితురాలు, ఇంగ్లిష్ కారన్ అనే సినిమాలో తన సహనటి అయిన మధుమిత ను వివాహం చేసుకున్నాడు. వారికి ధన్విన్, గగన్ అనే ఇద్దరు కుమారులున్నారు.
కెరీర్
శివబాలాజీ 17 ఏళ్ళ వయసు నుంచే తనతండ్రి నుంచి సంక్రమించిన బాలాజీ గ్రూప్ ఆఫ్ కంపెనీస్ వ్యవహారాలు చూసుకోవడం మొదలు పెట్టాడు. 20 సంవత్సరాల వయసుకే తన సొంత కంపెనీలు స్థాపించాడు. తరువాత వ్యాపారం లేదా సినిమాలలో ఏదో ఒక రంగాన్ని ఎంచుకోమని తండ్రి సలహా ఇచ్చినపుడు 22 ఏళ్ళ వయసులో సినీ పరిశ్రమలో ప్రవేశించాడు. అతని తొలి చిత్రం ఇది మా అశోగ్గాడి లవ్ స్టోరీ. తరువాత ఎలా చెప్పను అనే సినిమాలో అతిథి పాత్ర పోషించాడు. దోస్త్ అనే సినిమాలో కథానాయకుడి పాత్ర పోషించాడు. ఆర్య సినిమాలో పోషించిన అజయ్ పాత్ర అతనికి నటుడిగా మంచి పేరు తెచ్చి పెట్టింది. తెలుగులో స్టార్ హోదా వచ్చింది. తరువాత సంక్రాంతి అనే సినిమాలో వెంకటేష్, శ్రీకాంత్ లకు తమ్ముడిగా నటించాడు.
నటించిన సినిమాలు
thumb|ఇది మా అశోగ్గాడి లవ్ స్టోరీ
మూలాలు
వర్గం:జీవిస్తున్న ప్రజలు వర్గం:తెలుగు సినిమా నటులు
ఆల్వాల్ రైల్వే స్టేషను
ఆల్వాల్ రైల్వే స్టేషను దక్షిణ మధ్య రైల్వే మన్మాడ్-కాచిగూడ విభాగంలో ఉన్న హైదరాబాద్, ఆంధ్ర ప్రదేశ్, భారతదేశంలో ఒక రైల్వే స్టేషను ఉంది. ఆల్వాల్ పరిసరములకు ఈ స్టేషను నుండి అందుబాటులో ఉంది.
ఈ స్టేషను సమీపంలోని ఆల్వాల్, ఓల్డ్ ఆల్వాల్, వెంకటాపురం, ఆర్మీ సబ్ ఏరియా, సుచిత్ర,, మరికొన్ని ప్రాంతాలకు ఈ రైల్వే స్టేషను పనిచేస్తుంది.
ఈ స్టేషను సికింద్రాబాద్, మేడ్చల్ మధ్య ప్రధాన స్టేషనులలో ఒకటి.
బయటి లింకులు
వర్గం:రంగారెడ్డి జిల్లా ఎంఎంటిఎస్ స్టేషన్లు వర్గం:హైదరాబాద్ రైల్వే డివిజను స్టేషన్లు వర్గం:దక్షిణ మధ్య రైల్వే జోన్ వర్గం:తెలంగాణ రైల్వే స్టేషన్లు వర్గం:భారతదేశపు రైల్వే స్టేషన్లు వర్గం:రంగారెడ్డి జిల్లా రైల్వేస్టేషన్లు
ఉత్తరం
thumb|250px|right|ఎనిమిది దిక్కుల సూచిక. ఉత్తరం (దిక్కు) భూగోళం పై దిశను తెలియజేసే నామవాచకం, విశేషణం లేదా క్రియా విశేషణ పదం. నాలుగు ప్రధానమైన దిక్కులలో ఒకటి. ఇది ఇది దక్షిణం దిక్కుకు వ్యతిరేకంగా ఉంటుంది.ఇది తూర్పు, పశ్చిమ దిక్కులకు లంబంగా ఉన్న దిక్కు. సాధారణంగామన వీలుకోసం మాప్ లో ఇది పై భాగంలో ఉంటుంది. నౌకాయానంలో దిక్చూచి ఉపయోగించి ఉత్తర దిక్కుకు పోవాలంటే దాని బేరింగును 0° లేదా 360° లకు సరిచేయాలి. ఉత్తరం అనేది పశ్చిమ ప్రాంత సంస్కృతిలో ప్రధానమైన దిక్కుగా భావిస్తారు. ఉత్తరం దిక్కు నుపయోగించి మిగిలిన దిశలను సులువుగా అర్థం చేసుకోవచ్చు. సాధారణంగా మనం ఉపయోగించే వివిధ దేశాల, ప్రాంతాల పటాలలో పై భాగము ఉత్తరం దిక్కుగా సూచిస్తుంది. భ్రమణంలో ఉన్న వస్తువును అది అపసవ్య దిశలో తిరుగుతున్నపుడు గల భాగాన్ని (మనం దూరంనుంచి అక్షంపై గల భ్రమణాన్ని చూసినపుడు) ఉత్తర దిశగా తీసుకుంటాము.
వ్యుత్పత్తి
ఉత్తరం (ఆంగ్లం:north) అను పదం పురాతన ఉన్నత జర్మన్ పదం "nord", ప్రోటో ఇండో యూరోపియన్ ప్రమాణం నెర్ (ner-) అనగా క్రిందికి (క్రింద) అని (సూర్యుని ఉదయించు దిక్కుకు ఎడమ వైపు గల దిక్కు అని భావన)
వాస్తు శాస్త్రం లో
ఇంటి నిర్మాణంలో వాస్తును అత్యంత ముఖ్యమైంది. దీన్ని సునిశితంగా చూస్తుంటారు. చాలా చోట్ల దక్షిణం రోడ్డు వచ్చి దక్షిణ సింహద్వారంతో గృహం నిర్మించుకొని ఉంటారు. వారికి దక్షిణం తప్ప మరోవైపు వెళ్లే అవకాశం లేదు. కాబట్టి దక్షిణ సింహద్వారాన్ని ఏర్పాటు చేసుకోక తప్పదు.
హిందూ మతంలో
హిందూ వైష్ణవ దేవాలయాలలోని ఉత్తర ద్వారాన్ని వైకుంఠ ద్వారం అంటారు. వైకుంఠ ఏకాదశి రోజు మాత్రమే భక్తులను ఈ ద్వారం ద్వారా దేవాలయంలోనికి ప్రవేశానికి అనుమతిస్తారు. ఇలాంటి దర్శనం చాల పుణ్యమని భావిస్తారు.
వర్గం:దిక్కులు
Kompasretning
కోటి (అయోమయ నివృత్తి)
కోటి అనగా సంఖ్యామానంలో నూరు లక్షలు. కోటి అన్న పేరు ఈ క్రింది వాటిని కూడా సూచిస్తుంది:
వీణం వీరన్న
జీవిత విశేషాలు
వీణం వీరన్న వీరరాఘవమ్మ, కొల్లయ్య దంపతులకు 1794, మార్చి 3న రాజమండ్రిలో జన్మించాడు. ప్రాథమిక విద్య రాజమండ్రి లో అభ్యసించాడు. కలకత్తాలో ఓవర్సీస్ విద్యనభ్యసించాడు. మద్రాసులో ఇంజనీరింగ్ లో శిక్షణ పొందారు. 1840లో రాజమండ్రి నీటిపారుదల శాఖలో ఉద్యోగంలో చేరాడు. కాటన్ దొర సహాయకుడిగా 1852 మార్చి 31 నాటికి పదివేల మంది శ్రామికులతో ఆనకట్ట పనులు పూర్తిచేశాడు. కాటన్‌ దొర స్వదస్తూరితో "శ్రీ వీణెం వీరన్న నాకు లభించకపోతే ఇంతవేగంగా గోదావరి ఆనకట్టను పూర్తిచేయలేక పోయేవాణ్ని" అని రాసుకున్నాడు. వీరన్న సేవలకు గుర్తింపుగా బ్రిటిష్ ప్రభుత్వం రాయ్ బహదూర్ బిరుదు ప్రదానం చేసింది. ఆనకట్టకు 20 కిలోమీటర్ల దూరంలోని మెర్నిపాడు గ్రామ ఆదాయాన్నీ( ఆ కాలంలో రూ. 500 పైగా) ఆయనకు దఖలు పరుస్తున్నట్లు విక్టోరియా మహారాణి ప్రకటించారు. మైసూర్ మహారాజా నుంచి సన్మానం, సువర్ణ భుజకీర్తులు అందుకున్నాడు.
కాటన్ కుమార్తె లేడీహోప్ కాటన్ జీవిత చరిత్ర రాస్తూ అందులో వీరన్న ప్రస్తావన తెచ్చింది. వీరన్న గౌడ బ్రాహ్మణ శాఖలో శిష్టకరణాలు అనే శైవమతానికి చెందినవారని ఆమె రాసింది. అతను ప్రస్తుత తెలంగాణ రాష్ట్రంలోని భద్రాచలం దగ్గర దుమ్ముగూడెం నివసించేవాడు. అతని తండ్రి కొల్లయ్య మచిలీపట్నంలో ఉద్యోగం చేసేవాడు.
వ్యక్తిగత జీవితం
ధవళేశ్వరానికి చెందిన వెంకాయమ్మతో వివాహం జరిగింది. వారికి వెంకటరత్నం, జనార్దనస్వామి, కొల్లయ్య, సీతారామస్వామి, బాపమ్మలు సంతానం గా జన్మించారు.
1867లో ఆయన మరణించాక ధవళేశ్వరం హెడ్‌లాక్‌ ప్రాంతంలోనే ఆయన పార్థివ దేహానికి దహన సంస్కారాలు జరిపారు. '‘వి.వీరన్న, రాయ్‌బహుదూర్, సబ్‌ఇంజినీర్, 1867’ అని శిలాఫలకం చెక్కించారు. 1986లో వచ్చిన వరదలో కాటన్‌ దొర విగ్రహంతోపాటు ఈ శిలాఫలకం కూడా కొట్టుకుపోయింది. 1988లో అప్పటి ముఖ్యమంత్రి శ్రీ ఎన్టీ రామారావు గారి ప్రోద్బలంతో ధవళేశ్వరం బ్యారేజీ దగ్గర నిర్మించిన ‘కాటన్‌ మ్యూజియం’లో వీరన్న గారి చిత్రపటాన్ని ఆవిష్కరించారు.
బాహ్య లంకెలు
వర్గం:తెలుగువారిలో సాంకేతిక నిపుణులు వర్గం:రాజమండ్రి వ్యక్తులు వర్గం:1794 జననాలు వర్గం:1867 మరణాలు
జి. ఎం. సిద్దేశ్వర
గౌడర మల్లికార్జునప్ప సిద్దేశ్వర (జననం 5 జూలై 1952) భారతదేశానికి చెందిన రాజకీయ నాయకుడు. ఆయన కర్ణాటకలోని దావంగెరె స్థానం నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో కేంద్ర భారీ పరిశ్రమలు, పబ్లిక్ ఎంటర్‌ప్రైజెస్, పౌర విమానయాన శాఖ సహాయ మంత్రిగా పని చేశాడు.
రాజకీయ జీవితం
సిద్దేశ్వర తన తండ్రి మాజీ ఎంపీ జి. మల్లికార్జునప్ప అడుగుజాడల్లో రాజకీయాల్లోకి వచ్చాడు. ఆయన తండ్రి రెండు సార్లు 1996–1998 & 1999–2002 పార్లమెంటు సభ్యుడిగా పని చేశాడు. సిద్దేశ్వర ఆర్‌ఎస్‌ఎస్‌ ద్వారా రాజకీయ జీవితంలోకి వచ్చి భారతీయ జనతా పార్టీ క్రియాశీల సభ్యుడిగా సభ్యత్వం తీసుకున్నాడు. ఆయన కర్ణాటక రాష్ట్ర బీజేపీ ఉపాధ్యక్షుడిగా (2009-2010), బీజేపీ జాతీయ పార్లమెంటరీ పార్టీ కోశాధికారిగా (2004-2014) పని చేశాడు.
సిద్దేశ్వర 2004లో తొలిసారి దావంగెరె నుండి లోక్‌సభకు తొలిసారి ఎంపీగా ఎన్నికయ్యాడు. ఆయన ఆ తరువాత మానవ వనరుల అభివృద్ధి మంత్రిత్వ శాఖ కోసం పార్లమెంటరీ కన్సల్టేటివ్ కమిటీ సభ్యుడిగా, ఆర్థిక పార్లమెంటరీ కమిటీ సభ్యుడిగా ఉన్నాడు. సిద్దేశ్వర 2009లో రెండోసారి ఎంపీగా ఎన్నికై జలవనరులపై పార్లమెంటరీ కమిటీ సభ్యుడిగా, ఆర్థిక వ్యవహారాల పార్లమెంటరీ కమిటీ సభ్యుడిగా, వాణిజ్య & పరిశ్రమల మంత్రిత్వ శాఖ పార్లమెంటరీ కన్సల్టేటివ్ కమిటీ సభ్యుడిగా ఉన్నాడు.
సిద్దేశ్వర 2014లో మూడోసారి ఎంపీగా ఎన్నికై 26 మే 2014 నుండి 9 నవంబర్ 2015 వరకు పౌర విమానయాన శాఖ సహాయ మంత్రిగా, 9 నవంబర్ 2014 నుండి 12 జూలై 2016 వరకు భారీ పరిశ్రమలు & పబ్లిక్ ఎంటర్‌ప్రైజెస్ సహాయ మంత్రిగా పని చేశాడు. ఆయన 2019లో నాలుగోవసారి దావంగెరె నుండి లోక్‌సభకు ఎంపీగా ఎన్నికయ్యాడు.
మూలాలు
వర్గం:1952 జననాలు వర్గం:భారతీయ జనతా పార్టీ రాజకీయ నాయకులు వర్గం:కర్ణాటక రాజకీయ నాయకులు
కంప్యూటర్ స్పీకర్
మొట్టమొదట్లో కంప్యూటర్లను ఆఫీసు అవసరాలకు ఎక్కువగా ఉపయోగించేవారు. కాని ఇప్పుడు వస్తున్న హోమ్ కంప్యూటర్లు, మల్టీమీడియా కంప్యూటర్లు గృహ అవసరాలకు, సినిమాలు చూడటానికి పాటలు వినడానికి కూడా ఉపయోగపడుతున్నాయి. అందువలన కంప్యూటర్ నుండి నచ్చిన పాటలు, మాటలు స్పష్టంగా వినటానికి స్పీకర్లు ఉపయోగపడుతున్నాయి.కంప్యూటర్ స్పీకర్ లేదా మల్టీమీడియా స్పీకర్ బాహ్య స్పీకర్, సాధారణంగా తక్కువ-శక్తి అంతర్గత యాంప్లిఫైయర్ కలిగి ఉంటుంది. ప్రామాణిక ఆడియో కనెక్షన్ కంప్యూటర్ సౌండ్ కార్డ్ కోసం పిసి 99 ప్రమాణానికి అనుగుణంగా 3.5 మిమీ (1/8 అంగుళాల) స్టీరియో జాక్ ప్లగ్. కొందరు ఇన్పుట్ కోసం RCA కనెక్టర్లను ఉపయోగిస్తారు.కంప్యూటర్ స్పీకర్లు ధ్వని నాణ్యత, ధరలో విస్తృతంగా మారుతుంటాయి. సాధారణంగా కంప్యూటర్ సిస్టమ్‌తో వచ్చే కంప్యూటర్ స్పీకర్లు వినడానికి తగినంత సౌండ్ క్వాలిటీ కలిగిన చిన్న ప్లాస్టిక్ బాక్స్‌లు. మెరుగైన కంప్యూటర్ స్పీకర్లలో కొన్ని ట్రెబుల్, బాస్ మొదలైన వాటిని నియంత్రించే లక్షణాలను కలిగి ఉంటాయి, ఇవి ధ్వని నాణ్యతను మెరుగుపరుస్తాయి.
కొన్ని సందర్భాల్లో కంప్యూటర్ స్పీకర్లకు బదులుగా హెడ్‌ఫోన్‌లు (హెడ్‌ఫోన్‌లు) ఉపయోగించబడతాయి.
అంతర్గత యాంప్లిఫైయర్కు బాహ్య విద్యుత్ సరఫరా అవసరం. చాలా సున్నితమైన కంప్యూటర్ స్పీకర్లు సబ్ వూఫర్ కలిగివుంటాయి, ఇది బాస్ (తక్కువ-పిచ్డ్) అవుట్‌పుట్‌ను పెంచుతుంది. ఈ పరికరాల్లో సాధారణంగా బాస్ స్పీకర్లు, చిన్న శాటిలైట్ స్పీకర్లు ఉంటాయి.
శాటిలైట్ స్పీకర్లను సాధారణంగా కంప్యూటర్ స్క్రీన్‌కు దగ్గరగా ఉంచుతారు, కాబట్టి అవి సాధారణంగా యాంటీ మాగ్నెటిక్ స్పీకర్ కవర్లతో తయారు చేయబడతాయి. శాశ్వత అయస్కాంతాలను ఉపయోగించి స్పీకర్ యొక్క నిర్మాణం కారణంగా, దానిని CRT స్క్రీన్‌ల పక్కన ఉంచడం వలన స్క్రీన్‌కు అయస్కాంత జోక్యం ఏర్పడుతుంది, శాటిలైట్ స్పీకర్ కవర్ ఒక లోహ పొరతో కప్పబడి ఉంటుంది బాహ్య ప్రదేశాన్ని ప్రభావితం చేయకుండా ఉండటం కోసం.
కొన్ని కంప్యూటర్ డిస్ప్లేలలో అంతర్నిర్మిత స్పీకర్లు ఉన్నాయి. నోట్బుక్ కంప్యూటర్లలో అంతర్నిర్మిత స్పీకర్లు కూడా ఉన్నాయి
ఫీచర్స్ తయారీదారుని బట్టి మారవచ్చు, కానీ సాధారణంగా:
LED పవర్ లైట్.
3.5 మిమీ (1/8 అంగుళాల) హెడ్‌ఫోన్ జాక్.
వాల్యూమ్ నియంత్రణ. కొన్నిసార్లు నేను బాస్, ట్రెబెల్‌ని సర్దుబాటు చేయటానికి.
వాల్యూమ్ కంట్రోల్ రిమోట్ కంట్రోల్.
ప్రధాన కంప్యూటర్ స్పీకర్ కంపెనీలు
సోనో
ఆల్టెక్ లాన్సింగ్
క్రియేటివ్ ల్యాబ్‌
సైబర్ సౌండ్
డెల్
లాజిటెక్
జెబిఎల్
GE
బోస్
ఎడిఫైయర్
హర్మాన్ కార్డాన్
క్లిప్ష్
ABKO
మూలాలు
తెలుగువారి సంపూర్ణ పెద్దబాలశిక్ష - గ్రంథకర్త : గాజుల సత్యనారాయణ
వర్గం:కంప్యూటర్ సంబంధిత వ్యాసాలు
ఆగ్నేయం
thumb|250px|right|ఎనిమిది దిక్కుల సూచిక. ఆగ్నేయం (Southeast) తూర్పుకి దక్షిణానికి మధ్య ఉన్న దిక్కు.
నానార్థాలు
తూర్పు, దక్షిణ దిక్కుల మధ్య ఉండే మూల (దిక్కు) అనేగాక, వివాహంలో నూతన దంపతులు అరుంధతీ నక్షత్ర దర్శనం చేసిన తరువాత వారు యజుశ్శాఖాధ్యాయులైతే వారి చేత చేయించే ఒక యజ్ఞమనీ, దశాహ శ్రాద్ధం అని అర్థాలు ఉన్నాయి.
ఆగ్నేయం - అగ్నిదేవతాకము, నేయి, నెత్తురు, బంగారము, కృత్తికానక్షత్రం, ఆగ్నేయాస్త్రము, భస్మస్థానము, ఒకానొక వ్రతము. అని అర్థాలు కూడా ఉన్నాయి.
జ్యోతిషం
ఆగ్నేయమూలకు గ్రహాధిపతి శుక్రుడు. పాలకుడు అగ్నిదేవుడు. వాహనము మేక. శుక్రుడు (రాక్షస గురువు). రాక్షసులకు ఉన్న వేగము, పాలకుడైన అగ్నిదేవునికి ఉన్న శక్తి ఈ ఆగ్నేయ మూలకు ఉంది. అందుచేత ఆగ్నేయ మూలలో అతి పనికిరాదు. అన్ని మూలలు దిక్కులకంటే అత్యంత సూక్ష్మంగా ఆగ్నేయ దిక్కును చూసుకోవాల్సి ఉంటుంది. ఏమాత్రం పొరపాటు చేసినా విపరీత పరిణామాలు తప్పవని వాస్తు నిపుణులు తెలుపుతుంటారు.
వాస్తు శాస్త్రం ప్రకారం వంటగది ఆగ్నేయ దిశలో ఉండాలి. దక్షిణ ఆగ్నేయంలో స్థలం పెరిగితే పరవాలేదు. దక్షిణ ఆగ్నేయదిక్కులో పెరగడం అంటే, దక్షిణ నైరుతి దిశలో తగ్గుతుంది అన్నమాట. నైరుతి వైపున స్థలం తరిగి ఉండటం మంచిదే. దక్షిణ ఆగ్నేయంలో పెరిగిన స్థలంతో కలిపి, ఉత్తర ఈశాన్యంలో ఖాళీ స్థలం కంటే తక్కువ ఉండాలి. దక్షిణ ఆగ్నేయం సంగతి అలా ఉంటే, తూర్పు ఆగ్నేయంలో స్థలం పెరగకూడదు. అలా పెరిగితే దుష్ఫలితాలు తప్పవు. అని వాస్తుశాస్త్రం చెబుతుంది. వాయవ్య కన్నా ఆగ్నేయం తక్కువ ఎత్తులో ఉండే స్థలంలో గృహ నిర్మాణం చేయరాదు.
బాహ్య లంకెలు
వర్గం:దిక్కులు
ఆచారి అమెరికా యాత్ర
ఆచారి అమెరికా యాత్ర 2018;లో కిర్తి చౌదరి, కిట్టు నిర్మించిన తెలుగు చలన చిత్రం. ఈ చిత్రానికి జి. నాగేశ్వరరెడ్డి దర్శకత్వం వహించాడు.. ఈ చిత్రంలో విష్ణు మంచు, ప్రగ్యా జైస్వాల్, బ్రహ్మానందం నటించారు. ఈ చిత్రం 2019 లో ఒడియాలో బాబూషన్ నటించిన గోల్‌మాల్ లవ్‌గా రీమేక్ చేయబడింది.
కథ
కేదరి కృష్ణమాచారి ( విష్ణు మంచు ) మరో ఇద్దరు పండితులతో పాటు అప్పలాచార్య ( బ్రహ్మానందం ) వద్ద పనిచేస్తున్న యువ పండితుడు. ప్రారంభ సన్నివేశంలో వారు ధనిక ఇంటి వద్ద హోమం నిర్వహిస్తారు. అక్కడ పొగ కారణంగా ఆస్మా వల్ల ఒక వృద్ధుడు మరణిస్తాడు. బంధువులు నలుగురు పండితులను నిందించారు. వారి ప్రాణాల తీయడం కోసం వెళతారు. వారు ఒక మసీదు, చర్చి వద్ద ఆశ్రయం పొందటానికి ప్రయత్నిస్తారు. వారికి వేరే మార్గం లేనప్పుడు, కృష్ణ అమెరికాకు పారిపోవాలని పట్టుబట్టాడు. కృష్ణ దెబ్బతిన్నట్లు భవిష్య వాణి చదివిన తరువాత ఆచార్య అయిష్టంగానే అంగీకరిస్తాడు.
అమెరికాలో, వారు కఠినమైన వాస్తవాలను ఎదుర్కొంటారు. సంబంధంలేని ఉద్యోగాలు చేస్తారు. అద్దె అపార్ట్‌మెంటులో నివసిస్తున్నారు. కృష్ణ ఒకరి కోసం వెతుకుతూనే ఉంటాడు. ఆచార్య వెగాస్లో ఒక ఆలయాన్ని కనుగొంటాడు. అక్కడ అతను శుద్ధిచేసే వానిగా ఉద్యోగం పొందుతాడు. అక్కడ కృష్ణ భజన పాట పాడే ఆడ గొంతు విని గాయనిని వెంటాడుతాడు. అతను వెతికే అమ్మాయి రేణుక ( ప్రగ్యా జైస్వాల్ ) ను కారులో వెళుతున్నప్పుడు చూస్తాడు. ఆలయంలో, ఆచార్య సురేఖ వాణి అనే మహిళను కలుస్తాడు. ఆమె తన పెళ్లికి తన పండిట్ కావాలి అని చెప్పినప్పుడు ఆచార్య అంగీకరిస్తాడు.
నిశ్చితార్థం నిర్వహించడం కోసం వారు విక్కీ ఇంటికి చేరుకుంటారు. అక్కడ వారు రేణుకను చూసి షాక్ అవుతారు. రేణుక కృష్ణను చూసి మూర్ఛపోతుంది. ఇక్కడ ఫ్లాష్ బ్యాక్ మొదలవుతుంది.
రేణుక అమెరికా నుంచి వస్తుంది. వీల్‌చైర్‌కు అతుక్కుని ఉన్న దాదాజీ ( కోట శ్రీనివాసరావు ) చాలా సంతోషంగా ఉంటాడు. అతను తన అన్ని ఆస్తులకు వారసురాలు రేణుక అని చెబుతాడు. తన కొడుకు విక్కీని వివాహం చేసుకోవడానికి ఆమె నిరాకరించడంతో ఆమె మేనమామలు కోపంగా ఉంటారు. ఇంట్లో నాలుగు రోజుల పాటు జరిగే సుదీర్ఘ పూజ కోసం ఆచార్యను పిలుస్తారు. ఆ సమయంలో కృష్ణ అనుకోకుండా రేణుకను నగ్నంగా చూసి తరువాత ఒప్పుకొని క్షమాపణలు చెబుతాడు. రేణుకకు కోపం వస్తుంది. ఆమె, ఆమె స్నేహితుడు ( విద్యాలేఖ రామన్ ) ఎప్పుడూ విఫలమయ్యే ప్రతీకారం తీర్చుకుంటారు. పుట్టినరోజు సందర్భంగా తన పనిమనిషి కుమార్తెను కృష్ణ ఆశీర్వదించినప్పుడు రేణుక ఆకట్టుకుంటుంది. రేణుక దాదాజీని పొలాలలో విహరించడానికి తీసుకువెశుతుంది, వారిపై దాడి జరిగినప్పుడు కృష్ణ రక్షిస్తాడు. ఈ దాడి వెనుక అతని మామయ్యలు ఉన్నారని అనుమానిస్తాడు. రేణుక, కృష్ణ దగ్గరవుతారు. పూజ చివరి రోజున ఆమె కొంత విషయం అతనికి చెప్పాలని చెబుతుంది. ఫ్లాష్‌బ్యాక్ ముగుస్తుంది.
చివరి రోజుకు ముందే రేణుక అమెరికా బయలుదేరినట్లు కృష్ణ ఆచార్య, ఇతరులు పండిట్‌తో చెబుతాడు. అతను ఆమెను వెతకడానికి వచ్చాడు.
కృష్ణ పట్ల తనకున్న అనుభూతి గురించి రేణుక దాదాజీతో ఒప్పుకున్నట్లు రేణుక స్నేహితునికి చెబుతుంది. ఆమె మేనమామలు ఈ విషయం విని దాదాజీ, రేణుకలను వి వేధించారు. ఆస్తమా వల్ల కాకుండా ఆమె మామల దుష్కృత్యాలను చూసిన దాదాజీ గుండెపోటుతో మరణించాడు. దాదాజీ మరణించిన తరువాత మేనమామలు బూడిదను రేణుకకు ఇవ్వడానికి నిరాకరించారు. బూడిద పొందడానికి విక్కీని వివాహం చేసుకోవాలని చెప్పారు.
కృష్ణ, పండితులు విక్కీ నుండి బూడిదను దొంగిలించి రేణుకతో పారిపోవడానికి ప్రణాళికలు వేస్తారు. రెండు ప్రయత్నాల తర్వాత వారు నిర్వహించినప్పుడు వారిని విక్కీ యొక్క అనుచరులు వెంబడిస్తారు. వారు ఒక పాడుబడిన కర్మాగారంలో వారిని హెచ్చరిస్తారు. కుటుంబ న్యాయవాది ( పోసాని కృష్ణ మురళి ) కృష్ణకు కొన్ని పేపర్లలో సంతకం చేయమని చెబుతాడు. అందరూ అయోమయంలో పడ్డారు. చనిపోయే ముందు దాదాజీ కృష్ణను తన వారసునిగా చేసుకున్నాడని అతను వెల్లడించాడు. వీడియో సాక్ష్యాలను కూడా ఉంచాడు. కృష్ణ నిరాకరించాడు. పోరాటం జరుగుతుంది, అక్కడ అతను ఇతరులందరినీ లొంగదీసుకుంటాడు.
చివర్లో కృష్ణ, రేణుక కాశీని సందర్శించి దాదాజీ చివరి కోరికలను తీర్చారు.
thumb|ప్రగ్యా జైస్వాల్
బాహ్య లంకెలు
వర్గం:2018 తెలుగు సినిమాలు వర్గం:కోట శ్రీనివాసరావు నటించిన సినిమాలు వర్గం:బ్రహ్మానందం నటించిన సినిమాలు
భారత సాయుధ దళాల పతాక దినోత్సవం
సాయుధ దళాల పతాక దినోత్సవం ప్రతి సంవత్సరం డిసెంబరు మాసములో ఏడవ తేదిన దేశమంతట చేసుకొనుట ఆనవాయితీ. సాయుధ దళాలు దేశరక్షణ కొరకు అహర్నిశలు చేయుచున్న కృషి, శత్రువుల బారినుండి దేశాన్ని రక్షిస్తూ వారు చేసిన త్యాగాలు గుర్తు చేసుకుంటూ వారు, వారి కుటుంబాలకు మనము అండగా ఉన్నట్లు తెలియచేయుట ఈనాటి ప్రత్యేకత.
1949 లో రక్షణ మంత్రి కమిటీ పతాకదినోత్సవం ప్రతి ఏటా 7 డిసెంబరు న జరుపుకోవాలని నిర్ణయించారు.
మన భారత సైన్యం, వైమానిక దళం, నావికా దళం దేశసరిహద్దులను కాపాడటమే కాకుండా దేశంలోని అంతర్గతముగా జరిగే అనేక విపత్కర పరిస్థితులను చక్క దిద్దడములో ముఖ్య పాత్ర పోషిస్తూ దేశ ప్రజల ధన, మాన ప్రాణాలను రక్షించడంలో సాయుధ ధళాలు ముందువరసలో ఉంటాయన్న విషయం మనందరికి తెలుసు. విభిన్న రాష్ట్రాలలో వచ్చిన వరదలు, భూకంపాలలో వేలమంది ప్రజలు కొండలు, గుట్టల్లో చిక్కుకున్నపుడు తమ ప్రాణాలను సైతం లెక్కచేయకుండ వారిని కాపాడి సురక్షిత స్థలాలకు చేర్చిన సంగతి మనకి విదితమే. ఇంతే కాకుండా పలుచోట్ల జరిగిన ఉగ్రవాద కార్యకలాపాలను అరికట్టుచూ వేలమంది ప్రజలను రక్షిస్తూ వీరమరణం పొందిన విషయం కూడా మనందరికీ తెలుసు.
⚜• మూడు సర్వీసులు ప్రాతినిధ్యం ఎరుపు, లోతైన నీలం, కాంతి నీలం రంగుల్లో టోకెన్ జెండాలు, కారు జెండాలు విరాళాలు ప్రతిఫలంగా కేంద్రీయ సైనిక్ బోర్డు ద్వారా రాజ్యసభ, జిల్లా సైనిక్ బోర్డ్ ద్వారా ప్రజలకు పంపిణీ చేస్తారు.
⚜దేశరక్షణకోసము పోరాడే సైనిక సిబ్బంది కుటుంబీకులు, వారిపై ఆధారపడి జీవించేవారి పరిరక్షణ గురించి పట్టించుకోవాల్సిన బాధ్యత సాధారణ ప్రజలు పాలు పంచుకోవాలనే ఉద్దేశముతో విరాలాలు వసూలు చేసున్న దృస్ట్యా ఫ్లాగ్ డేకు అత్యధిక ప్రాధాన్యత లభించినది
ఫ్లాగ్ డే ప్రధానముగా మూడు ప్రయోజనాల్ని దృస్టిలో ఉంచుకుంటుంది.
🍥1. యుద్ధములో గాయపడినవారికి పునరావాసము కల్పించడం,
🍥2. సర్వీసులో గల సిబ్బంది, వారి కుటుంభీకుల సంక్షేమము,
🍥3. మాజీ సైనికోద్యోగులు, వారి కుటుంబీకుల సంక్షేమము, పునర్నివాసము కల్పించడం,
సైనిక సంక్షేమ శాఖ అమరవీరుల కుటుంబాలు,  మాజీ సైనికులు, వారి కుటుంబాల సంక్షేమము కొరకు ప్రత్యేకముగా స్థాపించబడింది. ఈ శాఖ రాష్ట్రములో హోం శాఖ ఆధ్వర్యంలో పనిచేస్తుంది. కేంద్ర, రాష్ట్ర ప్రభుత్వము తరుపున అందించే అన్ని రాయితీలను వారికి సక్రమముగా చేర్చుట కొరకు ఈ శాఖ ప్రత్యేకముగా కృషిచేస్తుంది.
⚜సంక్షేమ నిధుల్ని 1993 లో రక్షణమంత్రిత్వ శాఖ ' ఆర్మ్‌డ్ ఫోర్సెస్ ఫ్లాగ డే ఫండ్ " గా మార్చింది . ఇతరత్రా నిధులు కూడా దీనిలో కలిసి ఉంటాయి.
ఇందుకోసం సాయుధ దళాల పతాక దినోత్సవం డిసెంబరు మాసంలో జరుపుకొని సాయుధ దళాల పతాక దినోత్సవ నిధికి విరాళాలు ప్రజల వద్దనుండి సేకరిస్తారు. ఇందుకోసంగాను స్టిక్కర్ ఫ్లాగ్, కార్ ఫ్లాగ్ లను ప్రజలకు అందచేసి వారినుండి విరాళాలను సేకరిస్తుంది, కొన్ని హుండీ డబ్బాలను వివిధ విద్యాలయాలకు, కార్యాలయాలకు పంపి వాటి ద్వారా కూడా విరాళాలు స్వీకరిస్తారు
రేపల్లె పురపాలక సంఘం
రేపల్లె పురపాలక సంఘం,ఆంధ్రప్రదేశ్ రాష్ట్రం,పల్నాడు జిల్లాకు చెందిన మున్సిపాలిటీ.ఈ పురపాలక సంఘం బాపట్ల లోకసభ నియోజకవర్గం లోని,రేపల్లె శాసనసభ నియోజకవర్గం పరిధికి చెందిన పురపాలక సంఘం.
చరిత్ర
రేపల్లె పురపాలక సంఘం ఆంధ్రప్రదేశ్ రాష్ట్రంలోని పల్నాడు జిల్లాలోని మునిసిపాలిటీ.1965 సంవత్సరంలో 3 వ గ్రేడ్ మునిసిపాలిటీగా స్థాపించబడింది.ఈ పురపాలక సంఘం 10.97.చ.కి.మీ.విస్తీర్ణం కలిగి ఉంది.28 ఎన్నికల వార్డులు ఉన్నాయి.
జనాభా గణాంకాలు
2011 భారత జనాభా లెక్కల ప్రకారం 50,866 జనాభా ఉండగా అందులో పురుషులు 24,385 ,మహిళలు 26,481 మంది ఉన్నారు.అక్షరాస్యత రాష్ట్ర సగటు 67.02% కంటే 81.32% ఎక్కువ పురుషుల అక్షరాస్యత 85.11%, ఉండగా స్త్రీలు 77.87% అక్షరాస్యులు ఉన్నారు.0-6 సంవత్సరాల వయస్సు గల పిల్లల జనాభా 4308 ఉన్నారు.
చైర్‌పర్సన్, వైస్ చైర్మన్
2019 ఎన్నికలలో చైర్‌పర్సన్‌గా టి. శ్రీనివాస రావు,వైస్ చైర్మన్‌గా టి. విశ్వనాథ్ గుప్తా ఎన్నికయ్యారు.
వెలుపలి లంకెలు
వర్గం:స్థానిక స్వపరిపాలన సంస్థలు వర్గం:బాపట్ల జిల్లా పురపాలక సంఘాలు
కిరోసిన్ (సినిమా)
కిరోసిన్ (ట్యాగ్‌లైన్:ఓ కఠోర నిజం), 2022 జూన్ 17న విడుదలైన తెలుగు సినిమా. బిగ్ హిట్ ప్రొడక్షన్స్ పతాకంపై దీప్తి కొండవీటి, పృథ్వీ యాదవ్ నిర్మాణ సారథ్యంలో ధృవ దర్శకత్వం వహించి, నటించిన క్రైమ్ థ్రిల్లర్‌గా రూపొందిన ఈ సినిమాలో ధృవ, ప్రీతి సుందర్, లక్ష్మణ్ మీసాల, బ్రహ్మాజీ తదితరులు ముఖ్య పాత్రల్లో నటించారు.
ప్రచారం
2022 ఫిబ్రవరి 19న హైదరాబాదు రవీంద్రభారతి లోని పైడి జైరాజ్ ప్రివ్యూ థియేటర్ లో జరిగిన సినివారం కార్యక్రమంలో తెలంగాణ ప్రభుత్వ భాషా సాంస్కృతిక శాఖ సంచాలకులు మామిడి హరికృష్ణ చేతులమీదుగా ఈ సినిమా టైటిల్ లోగో ఆవిష్కరించబడింది. ఈ సినిమా ట్రైలర్ ను 2022 జూన్ 6న తెలంగాణ రాష్ట్ర సినిమాటోగ్రఫీ మంత్రి తలసాని శ్రీనివాస్ యాదవ్ విడుదల చేశాడు. 2022, జూన్ 12న ఈ సినిమా ప్రీ రిలీజ్ ఈవెంట్ హైదరాబాదులోని ప్రసాద్ ల్యాబ్స్ లో జరిగింది. ఈ కార్యక్రమంలో మామిడి హరికృష్ణ, సినీ దర్శకుడు ఉదయ్ గుర్రాల, చిత్ర యూనిట్ తోపాటు పలువురు సినీ ప్రముఖులు ముఖ్య అతిథులగా హాజరయ్యారు.
విడుదల, స్పందన
ఈ సినిమా 2022, జూన్ 17న థియేటర్లలో విడుదలయింది. సినిమాకు ప్రేక్షకుల, సినీ విమర్శకుల నుండి సానుకూల స్పందనలు వచ్చాయి.
బయటి లింకులు
వర్గం:2022 తెలుగు సినిమాలు వర్గం:తెలుగు థ్రిల్లర్ సినిమాలు
దక్షిణ సల్మారా జిల్లా
దక్షిణ సల్మారా జిల్లా, అస్సాం రాష్ట్రంలోని ఒక జిల్లా. గువహాటి కి 245 కి.మీ.ల దూరంలో ఉన్న హాట్సింగరి గ్రామంలో జిల్లా ప్రధాన కార్యాలయం ఉంది. అంతకుముందు ఇది ధుబ్రి జిల్లా ఉపవిభాగంగా ఉండేది.
పద వివరణ
దక్షిణ సల్మారా శాసనసభ నియోజకవర్గం పేరు నుండి ఈ జిల్లాకు దక్షిణ సల్మారా అనే పేరు వచ్చింది.
చరిత్ర
2016లో దక్షిణ ధుబ్రి జిల్లా ను విభజించి దక్షిణ సల్మారా జిల్లా ఏర్పాటుచేయబడింది. 2015, ఆగస్టు 15న అస్సాం ముఖ్యమంత్రి తరుణ్ గొగోయ్ అస్సాం రాష్ట్రంలో ప్రకటించిన 5 కొత్త పరిపాలనా జిల్లాల్లో దక్షిణ సల్మారా జిల్లా ఒకటి. 2016, ఫిబ్రవరి 9న దిగువ అస్సాం, మధ్య అస్సాం డివిజన్ కమిషనర్ ఎండి. మహతాబ్ ఉద్దీన్ అహ్మద్ (ఐఏఎస్) చేత పరిపాలనా జిల్లాగా ప్రారంభించబడింది. ఈ జిల్లాలో మీర్ జుమ్లా సమాధి, కామాఖ్యా ఆలయం వంటి చారిత్రక ప్రదేశాలు ఉన్నాయి.
భౌగోళికం
దక్షిణ సల్మారా జిల్లా విస్తీర్ణం 568 చ.కి.మీ. (219 చ.మై.ల) ఉంది. బ్రహ్మపుత్ర నది తన ఉపనదులతో కలిసి ఈ జిల్లాలో తూర్పు నుండి పడమర వరకు దాని ప్రవహిస్తోంది. జిల్లాలో వార్షిక వర్షపాతం 2,916 మి.మీ.గా ఉంది.
విభాగాలు
ఈ జిల్లాలో ఒక సబ్ డివిజన్, 2 రెవెన్యూ సర్కిల్స్ ఉన్నాయి:
జిల్లాలో మూడు పోలీస్ స్టేషన్లు, రెండు అస్సాం శాసనసభ నియోజకవర్గాలు ఉన్నాయి: 21 మంకాచార్, 22 దక్షిణ సల్మారా. ఇవి రెండు ధుబ్రీ లోక్‌సభ నియోజకవర్గ పరిధిలో ఉన్నాయి.
జనాభా
2011 భారత జనాభా లెక్కల ప్రకారం, ఈ జిల్లాలో 5,55,114 మంది ప్రజలు నివసిస్తున్నారు.
దక్షిణ సల్మారా జిల్లాలో మతం
ఇక్కడి జనాభాలో 95.2% మంది ముస్లింలు, 4.5% మంది హిందువులు, మిగిలిన 0.3% మంది క్రైస్తవులు, సిక్కులు ఉన్నారు.
దక్షిణ సల్మారా జిల్లాలో మాట్లాడే భాషలు
జిల్లా జనాభాలో 1,21,006 మంది అస్సామీ భాష, 4,07,735 మంది బెంగాలీ భాష, 4.76% మంది ఇతర మైనారిటీ భాషలు మాట్లాడుతున్నారు.
సంస్కృతి
ఈ జిల్లాలో అస్సామీ, బెంగాలీ సంస్కృతుల కలయిక ఉంది. చాలామంది ప్రజలు తంగైలీ బంగ్లా (తూర్పు బెంగాల్ మాండలికం) మాట్లాడగా, కొద్దిమంది గోల్పారియా మాండలికం మాట్లాడతారు. గోల్పారియా మాండలికం మాట్లాడేవారిని ఉజని అని, తంగైలి బెంగాలీ మాట్లాడేవారిని భాటియా అంటారు. ఉజని, భాటియా సంస్కృతుల మధ్య కొన్ని తేడాలు కూడా ఉన్నాయి. జిల్లాలో పురుషులు లుంగీ, కుర్తా ధరించగా, మహిళలు చీరలను ధరిస్తారు.
వాయుమార్గం
హాట్సింగరి నుండి 72.8 కి.మీ.ల దూరంలోని రూపశి వద్ద సమీప విమానాశ్రయం ఉంది. రెండవ ప్రపంచ యుద్ధంలో సైనిక ప్రయోజనాల కోసం బ్రిటిష్ ప్రభుత్వ ఆధ్వర్యంలో ఈ విమానాశ్రయం నిర్మించబడింది. 1983వ సంవత్సరం వరకు ఈ విమానాశ్రయం నుండి ఇండియన్ ఎయిర్ లైన్స్, ఇతర ప్రైవేట్ విమానాల ద్వారా కోల్‌కాతా, గువహాటి, ధుబ్రి నగరాల మధ్య విమాన రాకపోకలు ఉండేవి. ప్రస్తుతం ఈ విమానాశ్రయం పూర్తిగా మూసివేయబడింది.
జలమార్గం
బ్రహ్మపుత్రా నది ఒడ్డున ఉన్న ఈ పట్టణ ఓడరేవు ఎల్లప్పుడూ రద్దీగా ఉంటుంది. బ్రిటిష్ కాలంలో ఇతర దేశాలతో అంతర్జాతీయ వాణిజ్య సంబంధం కోసం దీనిని ఉపయోగించేవారు. ప్రస్తుతం ఈ ఓడరేవులో వాణిజ్య రవాణా పనులేవి జరగడంలేదు. ప్రతిరోజు ఇక్కడినుండి ధుబ్రి కి ప్రజా రవాణా కోసం చిన్నచిన్న పడవలు వెలుతుంటాయి.
రోడ్డుమార్గం
ఈ జిల్లాలో జాతీయ రహదారి లేదు. రాష్ట్ర ప్రభుత్వం వేసిన పిడబ్ల్యు రోడ్ల ద్వారా ఇక్కడ రవాణా జరుగుతుంది. హాట్సింగరి పట్టణంలోని ఒక భాగం అస్సాం-మేఘాలయ రాష్ట్రాల సరిహద్దుతో కలుపబడింది. దక్షిణ సల్మారా - మంకాచార్ ల మధ్య పిడబ్ల్యుడి రోడ్డు లేదు.
పట్టణం
జిల్లా ముఖ్య పట్టణమే కాకుండా జిల్లాలో ఉన్న ఏకైక పట్టణం ఇది.
వెలుపలి లంకెలు
వర్గం:అసోం జిల్లాలు
ఆప్టికల్ డిస్క్
కంప్యూటింగ్, ఆప్టికల్ డిస్క్ రికార్డింగ్ సాంకేతికతలో ఆప్టికల్ డిస్క్ (OD) అనేది చదరంగా ఉంటుంది, ఇది సాధారణంగా వృత్తాకార డిస్క్, ఇది దాని చదరపు ఉపరితల యొక్క ఒక ప్రత్యేక పదార్థంపై (తరచుగా అల్యూమినియం) దీని ఎన్‌కోడ్స్ బైనరీ డేటా (బిట్స్) పిట్స్ (గుంతలు) (0 లేదా ఆఫ్ యొక్క బైనరీ విలువ కారణంగా రీడ్ అవుతున్నపుడు ప్రతిబింబం లేకపోవడం), లాండ్స్ (మెట్టలు) (1 లేదా ఆన్ బైనరీ విలువ కారణంగా రీడ్ అవుతున్నపుడు ప్రతిబింబించడం) రూపంలో ఉంటాయి.
ఎన్కోడింగ్ పదార్థం డిస్క్ అత్యధికంగా చేస్తుంది, ఒక దుమ్ము డీ - ఫొకసింగ్ పొరను ఏర్పరుస్తుంది. ఇది ఒక మందమైన పదార్ధం (సాధారణంగా పాలికార్బోనేట్) పైన కూర్చుని. ఎన్కోడింగ్ నమూనా మొత్తం డిస్క్ ఉపరితలం కవర్, అంతరంగ ట్రాక్ నుండి అన్నింటి ట్రాక్ విస్తరించి నిరంతర, మురి మార్గాన్ని అనుసరిస్తుంది.డేటా, ఒక లేజర్ లేదా కొట్టడం యంత్రం డిస్క్ నిల్వ చేయబడింది, డేటా పాత్ 4,000 rpm లేదా మరింత గురించి 200 వేగంతో డిస్క్ తిరుగుతూ ఇది ఒక ఆప్టికల్ డిస్క్ డ్రైవ్ లో ఒక లేజర్ డయోడ్తో ప్రకాశిస్తూ ఉన్నప్పుడు ప్రాప్తి చేయవచ్చు, బట్టి డ్రైవ్ రకం, డిస్క్ ఫార్మాట్,, డిస్క్ సెంటర్ నుండి రీడ్ తల దూరం (లోపలి ట్రాక్స్ అధిక డిస్క్ వేగంతో చదివే).అత్యంత ఆప్టికల్ డిస్క్ల వివర్తనం దాని గీతలు ఏర్పడిన అసహ్యకరమైన ఫలితంగా ఇరిడిసెన్స్ (ప్రతిబింబం) లక్షణన్ని ప్రదర్శిస్తాయి.
డిస్క్ యొక్క ఈ వైపు వాస్తవ డేటా కలిగి, సాధారణంగా ఒక పారదర్శక పదార్ధం ఇలా చేస్తున్నారు, సాధారణంగా లక్క.ఒక ఆప్టికల్ డిస్క్ వెనుక వైపు సాధారణంగా ఒక ముద్రిత లేబుల్, కొన్నిసార్లు కాగితం తయారు కానీ తరచుగా ముద్రించిన లేదా డిస్క్ కూడా పై స్టాంప్ ఉంది.3½ అంగుళాల ఫ్లాపీ డిస్క్ కాకుండా, చాలా మంది ఆప్టికల్ డిస్క్ల ఒక సమగ్ర రక్షిత కేసింగ్ కలిగి లెకపొవటం, అందువలన గీతలు, వేలిముద్రలు,, ఇతర పర్యావరణ సమస్యల కారణంగా డేటా బదిలీ సమస్యలను ఎదుర్కొంటాయి.
ఆప్టికల్ డిస్క్ల సాధారణంగా సెం.మీ. 7.6, 30 మధ్య (3 12 లో) వ్యాసం, 12 cm (4.75) చాలా సాధారణ పరిమాణం ఉండటంతో ఉన్నాయి. ఒక విలక్షణ డిస్క్, 1.2 mm (0.05 లో) మందంగా ట్రాక్ పిచ్ (తరువాతి మధ్యలో ఒక ట్రాక్ మధ్యలో నుండి దూరం) 1.6 μm నుండి (CD లు కోసం) 320 nm వరకు (బ్లూ-రే డిస్కులను కోసం) శ్రేణులు అయితే.
ఒక ఆప్టికల్ డిస్క్ మూడు రికార్డింగ్ రకాల ఒకటి మద్దతు రూపొందించబడింది:
చదవడానికి మాత్రమే (ఉదా: CD, CD-ROM) నమోదుచేయగల (వ్రాయడం ఒకసారి ఉదా CD-R), లేదా తిరిగి రికార్డబుల్ (రీరైటబుల్, ఉదా CD-RW). ఒకసారి వ్రాయగల ఆప్టికల్ డిస్క్ల సాధారణంగా ఉపరితల, ప్రతిబింబ పొర మధ్య ఒక సేంద్రీయ రంగు రికార్డింగ్ పొరను కలిగి ఉంటాయి. రీరైటబుల్ డిస్కులను సాధారణంగా ఒక ఫేస్ మార్పును పదార్థం, తరచుగా AgInSbTe, వెండి, ఇండియంల, శ్వేతలోహం,, టెలూరియం మిశ్రమం యొక్క కూర్చిన ఒక ధాతు రికార్డింగ్ పొర ఉంటుంది.
ఆప్టికల్ డిస్క్లు అనేక సాధారణంగా వ్యక్తిగత కంప్యూటర్లు (PC) పాటలు (ఒక CD ప్లేయర్ లో ఉదా), వీడియో (ఒక బ్లూ-రే ఆటగాడు ఉదా), లేదా డేటా, కార్యక్రమాలు నిల్వ చేయడానికి ఉపయోగిస్తారు. ఆప్టికల్ నిల్వ టెక్నాలజీ అసోసియేషన్ (OSTA) ప్రామాణిక ఆప్టికల్ స్టోరేజ్ ఫార్మాట్లలో ప్రోత్సహిస్తుంది. ఆప్టికల్ డిస్క్ లు ముందు ఉన్న దృశ్య, డేటా నిల్వ ఫార్మాట్ల కంటే మరింత మన్నికైనగా ఉన్నప్పటికీ, పర్యావరణ, రోజువారీ ఉపయోగించడానికి నష్టం గురికావచ్చు. గ్రంథాలయాలు, ఆర్కైవ్ కంప్యూటర్ యొక్క ఆప్టికల్ డిస్క్ డ్రైవ్ లేదా ఇదే డిస్క్ ప్లేయర్ కొనసాగుతున్న వినియోగం నిర్ధారించడానికి ఆప్టికల్ మీడియా పరిరక్షణకు విధానాలు అభినయిస్తారు.
వర్గం:ఆప్టికల్ డిస్కులు
పడమర
thumb|250px|right|ఎనిమిది దిక్కుల సూచిక. పడమర లేదా పశ్చిమ (ఆంగ్లం: West) ఒక దిక్కు. ఇది నాలుగు ప్రధాన దిక్కులలో ఒకటి. ఇది తూర్పుకి వ్యతిరేకంగా ఉంటుంది. సాధారణంగా పటములో పడమర ఎడమ వైపు ఉంటుంది. సూర్యుడు ప్రతిరోజు పడమర పైపు అస్తమిస్తాడు.
పద చరిత్ర
"పడమర" అనే పదం కొన్ని రొమాన్స్ భాషలలో నుండి వచ్చింది జర్మనీ పదం (ఫ్రెంచ్ భాషలో ఓవెస్ట్, కాటలాన్లో ఓస్ట్, ఇటాలియన్ భాషలో ఓవెస్ట్, స్పానిష్ పోర్చుగీస్ భాషలలో ఓస్టే). ఇతర భాషలలో మాదిరిగా, పడమర అనేది సాయంత్రం అస్తమించే సూర్యుని దిశ అనే పదం నుండి ఉద్భవించింది.
ఓడ, పడవ ప్రయాణం
ఓడ, పడవ ప్రయాణం కోసం దిక్సూచిని ఉపయోగించి పశ్చిమాన వెళ్ళడానికి (అయస్కాంత ఉత్తరం నిజమైన ఉత్తర దిశలో ఉన్న దిశలో) సమాంతర కోణం, బేరింగ్ లేదా అజిముత్‌ను దిగంశం సెట్ చేయాలి.
పడమరం దాని అక్షం మీద భూమి భ్రమణానికి వ్యతిరేక దిశ, అందువల్ల సూర్యుడు నిరంతరం పురోగతి చెందుతున్నట్లు చివరికి అస్తమించే సాధారణ దిశ. వీనస్ గ్రహం మీద ఇది ఉండదు, ఇది భూమి నుండి వ్యతిరేక దిశలో తిరుగుతుంది (రెట్రోగ్రేడ్ రొటేషన్). శుక్రుని ఉపరితలంపై ఉన్న ఒక పరిశీలకునికి, సూర్యుడు పడమటి వైపు లేచి తూర్పున అస్తమించాడు. అయినప్పటికీ వీనస్ అపారదర్శక మేఘాలు గ్రహం ఉపరితలం నుండి సూర్యుడిని గమనించకుండా నిరోధిస్తాయి.
సాంస్కృతిక
"పడమర" అనే పదం తరచుగా పాశ్చాత్య ప్రపంచాన్ని సూచిస్తుంది, ఇందులో యూరోపియన్ యూనియన్ (EFTA దేశాలు కూడా), అమెరికా, ఇజ్రాయెల్, ఆస్ట్రేలియా, న్యూజిలాండ్ (కొంత భాగం) దక్షిణాఫ్రికా ఉన్నాయి.
పాశ్చాత్య రోమన్ సామ్రాజ్యం పాశ్చాత్య క్రైస్తవ మతంలో భూమి పడమర భాగం భావన మూలాలు ఉన్నాయి. ప్రచ్ఛన్న యుద్ధ సమయంలో "పడమర" తరచుగా నాటో శిబిరాన్ని వార్సా ఒప్పందం నాన్-అలైడ్ దేశాలకు వ్యతిరేకంగా సూచించడానికి ఉపయోగించబడింది. వ్యక్తీకరణ అస్పష్టమైన అర్థంతో మనుగడ సాగిస్తుంది.
సింబాలిక్ అర్ధాలు
చైనీస్ బౌద్ధమతంలో, పశ్చిమ దేశాలు బుద్ధుని వైపు లేదా జ్ఞానోదయం వైపు కదలికను సూచిస్తాయి. పురాతన అజ్టెక్లు పడమర, నీరు, పొగమంచు మొక్కజొన్న గొప్ప దేవత రాజ్యం అని నమ్మాడు. ప్రాచీన ఈజిప్టులో, పశ్చిమ దేశాలు నెదర్లాండ్స్ ప్రపంచంకు పోర్టల్‌గా పరిగణించబడ్డాయి మరణానికి సంబంధించి పరిగణించబడే కార్డినల్ దిశ, ఇది ఎల్లప్పుడూ ప్రతికూల అర్థంతో కాదు. పురాతన ఈజిప్షియన్లు అమునెట్ దేవత పశ్చిమ దేశాల వ్యక్తి అని కూడా విశ్వసించారు. పడమర సముద్రం దాటి అన్ని పటాల అంచుల నుండి అదర్ వరల్డ్, లేదా ఆఫ్టర్ లైఫ్ అని సెల్ట్స్ విశ్వసించారు.
జుడాయిజంలో, పశ్చిమాన దేవుని షెకినా (ఉనికి) వైపు ఉన్నట్లు కనిపిస్తుంది, యూదు చరిత్రలో టాబెర్నకిల్ తరువాత జెరూసలేం ఆలయం తూర్పు ముఖంగా ఉన్నాయి, పవిత్ర పవిత్రంలో దేవుని ఉనికి పడమర దిశలో ఉంది. బైబిల్ ప్రకారం, ఇశ్రాయేలీయులు జోర్డాన్ నదిని పశ్చిమాన దాటి వాగ్దాన దేశంలోకి ప్రవేశించారు. ఇస్లాంలో, భారతదేశంలో, మక్కాకు సంబంధించి ప్రజలు పడమర దిశగా ప్రార్థిస్తారు, మక్కా పడమర-వార్డ్ దిశలో ఉంది.
అమెరికన్ సాహిత్యంలో (ఉదా., ది గ్రేట్ గాట్స్‌బైలో) పడమర కదిలేది కొన్నిసార్లు స్వేచ్ఛను పొందడాన్ని సూచిస్తుంది, బహుశా వైల్డ్ పడమర స్థిరనివాసంతో అనుబంధంగా (అమెరిక సరిహద్దు మానిఫెస్ట్ డెస్టినీ).
ఫాంటసీ కల్పన
టోల్కీన్ దీనిని ప్రతీకగా ఉపయోగించాడు, మరణిస్తున్న థోరిన్ ది హాబిట్లో బిల్బో బాగ్గిన్స్ ను "దయగల పడమర బిడ్డ" అని పిలిచాడు. లార్డ్ ఆఫ్ ది రింగ్స్‌లో ఇది మరింత ఖచ్చితమైనది, ఇక్కడ తూర్పు సౌరాన్‌కు సేవ చేసింది అతని శత్రువులు తమను తాము పశ్చిమ దేశాలతో అనుబంధించారు.
సాబెర్హాగన్ ఎంపైర్ ఆఫ్ ది ఈస్ట్ సిరీస్‌లో, ప్రత్యర్థి శక్తులు పడమర తూర్పు, వీటిలో మానవులు అతీంద్రియ జీవులు ఉన్నాయి. అన్ని రాక్షసులు తూర్పులో భాగం.
ఇది విశ్వవ్యాప్తం కాదు. టోల్కీన్ మునుపటి రచనలో, ఉత్తరం చెడు దిశగా ఉంది. ది వాయేజ్ ఆఫ్ ది డాన్ ట్రెడర్ లోని సి ఎస్ లూయిస్ తూర్పును పవిత్ర దిశగా కలిగి ఉంది, ఇది అస్లాన్ దేశానికి దారితీసింది.
వెలుపలి లంకెలు
వర్గం:దిక్కులు Kompasretning
న్యాయ పదజాలం
link=https://te.wikipedia.org/wiki/%E0%B0%A6%E0%B0%B8%E0%B1%8D%E0%B0%A4%E0%B1%8D%E0%B0%B0%E0%B0%82:%E0%B0%A6%E0%B0%BF_%E0%B0%87%E0%B0%82%E0%B0%A1%E0%B0%BF%E0%B0%AF%E0%B0%A8%E0%B1%8D_%E0%B0%AA%E0%B1%80%E0%B0%A8%E0%B0%B2%E0%B1%8D_%E0%B0%95%E0%B1%8B%E0%B0%A1%E0%B1%81.pdf?page=1|page=1|thumb|ది ఇండియన్ పీనల్ కోడ్ పుస్తక ముఖచిత్రం. న్యాయవాద పదజాలం:
భారత రాజ్యాంగం
భారత రాజ్యాంగం,
భారతీయ శిక్షాస్మృతి
భారతీయ శిక్షాస్మృతి (ఇండియన్ పీనల్ కోడ్), భారతీయ శిక్షాస్మృతి సెక్షన్లు
న్యాయస్థానాలు
న్యాయస్థానము లేదా కోర్టు, మున్సిఫ్ కోర్టు, క్రిమినల్ కోర్టు, సివిల్ కోర్టు, సెషన్స్ కోర్టు, జిల్లా కోర్టు, హైకోర్టు, సుప్రీం కోర్టు, న్యాయస్థాన బెంచి, ట్రిబ్యునల్, లేబర్ కోర్టులు, లోక్ అదాలత్, లోకాయుక్త, ఉపలోకాయుక్త
వినియోగదారుల ఫోరం
వినియోగదారుల ఫోరం, వినియోగదారుడు
న్యాయమూర్తులు
న్యాయమూర్తి, ప్రధాన న్యాయమూర్తి, న్యాయ కమీషన్ ఏర్పాటు
న్యాయవాదులు
న్యాయవాది, సివిల్ న్యాయవాది, క్రిమినల్ న్యాయవాది, నోటరీ
పోలీసు వ్యవస్థ
రక్షకభట నిలయము, పోలీసు, కానిస్టేబుల్, హెడ్ కానిస్టేబుల్, సబ్ ఇన్స్‌పెక్టరు, ఇన్స్‌పెక్టరు, సర్కిల్ ఇన్స్‌పెక్టరు, డిప్యూటీ పోలీసు సూపరింటెండెంటు, పోలీసు సూపరింటెండెంటు, పోలీస్ కమీషనరు
కారాగారాలు
జైలు, సెంట్రల్ జైలు, సెల్, ఖైదీ, జైలరు
శిక్షలు
కారాగార శిక్ష, కఠిన కారాగార శిక్ష, మరణశిక్ష, ఉరిశిక్ష
వెలుపలి లంకెలు
వర్గం:భారతీయ న్యాయవ్యవస్థ వర్గం:న్యాయ శాస్త్రము
సిరివెన్నెల సీతారామశాస్త్రి తెలుగు సినిమా పాటల జాబితా (1989)
1989లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
సిడ్నీ ఒపేరా హౌస్
సిడ్నీ ఒపేరా హౌస్, సాధారణంగా ఒపెరా హౌస్ అని పిలుస్తారు, ఇది ఆస్ట్రేలియాలోని సిడ్నీ నగరంలో ఒక థియేటర్ భవనం. థియేటర్‌లో గాలితో నిండిన స్కాలోప్స్ లేదా సెయిల్‌ల ఆకారంలో ప్రత్యేకమైన నిర్మాణశైలి ఉంది. ఇది ప్రత్యేకంగా సిడ్నీ మరియు సాధారణంగా ఆస్ట్రేలియా యొక్క ప్రత్యేకమైన నిర్మాణ పని, అనేక మంది పర్యాటకులను సందర్శించడానికి ఆకర్షిస్తుంది.,
ఇది 20వ శతాబ్దపు అత్యంత ప్రసిద్ధ నిర్మాణాలలో ఒకటి మరియు ప్రపంచంలోని అత్యంత ప్రసిద్ధ ప్రదర్శన కళల వేదికలలో ఒకటి. సిడ్నీ హార్బర్‌లోని బెన్నెలాంగ్ పాయింట్‌లో, ప్రసిద్ధ సిడ్నీ హార్బర్ బ్రిడ్జికి దగ్గరగా ఉన్న ఈ భవనం మరియు దాని పరిసరాలు ఒక విలక్షణమైన ఆస్ట్రేలియన్ చిత్రాన్ని సృష్టిస్తాయి. ఇది బ్యాలెట్ థియేటర్, డ్రామా మరియు మ్యూజిక్ ప్రొడక్షన్. ఈ థియేటర్ సిడ్నీ థియేటర్ కంపెనీ మరియు సిడ్నీ సింఫనీ ఆర్కెస్ట్రా యొక్క ప్రధాన కార్యాలయం కూడా. థియేటర్ ఒపెరా హౌస్ ట్రస్ట్ (ఇది న్యూ సౌత్ వేల్స్ డిపార్ట్‌మెంట్ ఆఫ్ ఆర్ట్స్‌లో భాగం) ద్వారా నిర్వహించబడుతుంది.
లక్షణం
సిడ్నీ ఒపేరా హౌస్ (సిడ్నీ ఒపెరా హౌస్ అని కూడా పిలుస్తారు) 1.8 హెక్టార్ల విస్తీర్ణంలో ఉంది. థియేటర్ 183 మీ పొడవు x 120 మీ వెడల్పు (వెడల్పాటి పాయింట్ వద్ద లెక్కించబడుతుంది). ఈ నిర్మాణంలో సముద్ర మట్టానికి 25 మీటర్ల లోతులో 580 కాంక్రీట్ స్తంభాలు ఉన్నాయి. థియేటర్‌కు విద్యుత్ సరఫరా 25,000 మంది జనాభా ఉన్న పట్టణ సామర్థ్యానికి సమానం. విద్యుత్ సరఫరా వ్యవస్థ మొత్తం కేబుల్ పొడవు 645 కిమీ..
థియేటర్ పైకప్పు స్వీడన్‌లో తయారు చేయబడిన 1,056 మిలియన్ టైల్స్‌తో కప్పబడి ఉంది. అయితే, దూరం నుండి, పలకల పైకప్పు మాత్రమే తెల్లగా ఉంటుంది. టైల్ పైకప్పు స్వీయ శుభ్రపరిచే ఉపరితలం కలిగి ఉంటుంది. ఇది స్వీయ-క్లీనింగ్ అయినప్పటికీ, ఇది ఇప్పటికీ ఆవర్తన నిర్వహణ మరియు భర్తీ అవసరం. సముద్రపు గాలి లోపలికి ప్రవహించేలా పైకప్పు డిజైన్ చేయబడింది.
పనితీరు ప్రాంతాలు
1507 సీట్లతో ఒపెరా హౌస్ Opera ఆస్ట్రేలియా యొక్క ప్రధాన ప్రదర్శన. దీనిని ఆస్ట్రేలియన్ బ్యాలెట్ కంపెనీ కూడా ఉపయోగిస్తుంది.
థియేటర్‌లో 544 సీట్లు ఉన్నాయి.
థియేటర్ (ప్లేహౌస్)లో 398 సీట్లు ఉన్నాయి
స్టూడియో థియేటర్‌లో 364 సీట్లు ఉన్నాయి.
చరిత్ర
సిడ్నీ ఒపెరా హౌస్ కోసం ప్రణాళిక 1940ల చివరలో న్యూ సౌత్ వేల్స్ స్టేట్ కన్జర్వేటరీ ఆఫ్ మ్యూజిక్ డైరెక్టర్ యూజీన్ గూసెన్స్ ఒక ప్రధాన థియేటర్ కోసం ఒక సైట్ కోసం లాబీయింగ్ చేయడంతో ప్రారంభమైంది. ఆ సమయంలో సిడ్నీ టౌన్ హాల్‌లో థియేట్రికల్ షోల వేదిక జరిగేది, కానీ వేదిక తగినంత పెద్దది కాదు. 1954 నాటికి, గూసెన్స్ న్యూ సౌత్ వేల్స్ గవర్నర్ జోసెఫ్ కాహిల్ మద్దతును పొందడంలో విజయం సాధించాడు - అతను అద్భుతమైన ఒపెరా హౌస్ రూపకల్పనకు పిలుపునిచ్చాడు. గూస్సెన్స్ బెన్నెలాంగ్ పాయింట్‌ని థియేటర్‌ని నిర్మించడానికి లొకేషన్‌గా ఎంచుకున్నారు. వాయువ్య సిడ్నీ CBDhwలో వైన్యార్డ్ రైలు స్టేషన్ సమీపంలో సైట్ ఉండాలని కాహిల్ కోరుకున్నాడు.
కాహిల్ నిర్వహించిన డిజైన్ పోటీలో 233 ప్రాజెక్ట్‌లు వచ్చాయి. ప్రాథమిక రూపకల్పన 1955లో ఆమోదించబడింది మరియు డానిష్ ఆర్కిటెక్ట్ అయిన జోర్న్ ఉట్జోన్చే సమర్పించబడింది. నిర్మాణాన్ని పర్యవేక్షించేందుకు ఉట్జోన్ 1957లో సిడ్నీకి వెళ్లారు. థియేటర్‌ను నిర్మించడానికి ఎంపిక చేసిన ప్రదేశంలో ఉన్న ఫోర్ట్ మాక్వేరీ ట్రామ్ డిపో 1958లో కూల్చివేయబడింది మరియు థియేటర్ కోసం శంకుస్థాపన కార్యక్రమం మార్చి 1959లో ప్రారంభమైంది. ప్రాజెక్ట్ 3 దశలుగా విభజించబడింది. దశ I (1959-1963) ఎగువ వరుస బెంచీల నిర్మాణాన్ని కలిగి ఉంది. దశ II (1963–1967) బయటి గుండ్లు నిర్మాణం. దశ III నిర్మాణం మరియు ఇంటీరియర్ డిజైన్ (1967–1973).
సిడ్నీ ఒపెరా హౌస్ చైనీస్ వెర్షన్
సిడ్నీ ఒపెరా హౌస్ వారసత్వ ప్రదేశంగా గుర్తించబడినా, చేయకపోయినా, ఇదే విధమైన నిర్మాణాన్ని నిర్మించడానికి చైనా కొన్ని ఆలోచనలను తీసుకోకుండా ఆపలేదు.
చైనాలోని లియోనింగ్ ప్రావిన్స్‌లోని ఫుబిన్ పట్టణంలో ఆస్ట్రేలియా యొక్క ప్రసిద్ధ సిడ్నీ ఒపెరా హౌస్ యొక్క ప్రతిరూపం కూడా ఉంది. ఒరిజినల్‌తో పోలిస్తే, సిడ్నీ ఒపెరా హౌస్‌కి చెందిన ఈ "సోదరుడు" ఒక స్మారక చిహ్నంలా కనిపిస్తుంది.
ఇంకా చదవండి
హబుల్, అవా, ది స్ట్రేంజ్ కేస్ ఆఫ్ యూజీన్ గూసెన్స్ అండ్ అదర్ టేల్స్ ఫ్రమ్ ది ఒపెరా హౌస్, కాలిన్స్ పబ్లిషర్స్, ఆస్ట్రేలియా, 1988. (అవా హబుల్ పదిహేనేళ్లపాటు SOHకి ప్రెస్ ఆఫీసర్‌గా ఉన్నారు).
జాన్, అలాన్ మరియు వాట్కిన్స్, డెన్నిస్, ది స్టోరీ ఆఫ్ ది ఒపెరా హౌస్ ది ఎయిత్ వండర్ అనే ఒపెరాలో చెప్పబడింది
డ్యూక్-కోహెన్, ఎలియాస్, ఉట్జోన్ మరియు సిడ్నీ ఒపేరా హౌస్, మోర్గాన్ పబ్లికేషన్స్, సిడ్నీ, 1967-1998.
(వాస్తవానికి ఉట్జోన్‌ను తిరిగి ప్రాజెక్ట్‌కి తీసుకురావడానికి ప్రజల అభిప్రాయాన్ని సేకరించేందుకు ఉద్దేశించిన ఒక చిన్న ప్రచురణ)
"ఒపెరా హౌస్ ఒక ఆర్కిటెక్చరల్ 'ట్రాజెడీ", ABC న్యూస్ ఆన్‌లైన్, 28 ఏప్రిల్ 2005
ఫ్లైవ్‌బ్జెర్గ్, బెంట్, "డిజైన్ బై డిసెప్షన్: ది పాలిటిక్స్ ఆఫ్ మెగాప్రాజెక్ట్ అప్రూవల్", హార్వర్డ్ డిజైన్ మ్యాగజైన్, వాల్యూమ్ 22, 2005. వేబ్యాక్ మెషిన్ వద్ద 2007-06-12 ఆర్కైవ్ చేయబడింది
ఇంకా చూడండి
జోర్న్ ఉట్జోన్
ప్రధాన కచేరీ హాళ్ల జాబితా
సిడ్నీ సింఫనీ ఆర్కెస్ట్రా
అషర్ జోయెల్
నజ్మా హెప్తుల్లా
నజ్మా హెప్తుల్లా  ఒక భారతీయ రాజకీయ నాయకురాలు. మోడీ కేబినెట్‌లో ఏకైక ముస్లిం నేతగా నిలిచి వార్తలలో కెక్కారు.
నేపధ్యము
ఈమె ప్రముఖ స్వాతంత్ర్య సమర యోధుడు మౌలానా అబుల్ కలాం ఆజాద్ మనుమరాలు. భోపాల్‌కు చెందినవారు. ఆమె నాలుగుసార్లు కాంగ్రెస్ నుంచి, ఒకసారి భారతీయ జనతా పార్టీ నుంచి రాజ్యసభకు ఎన్నికయ్యారు. రెండుసార్లు రాజ్యసభ ఉపాధ్యక్షురాలిగా పనిచేశారు. సోనియా గాంధీతో వచ్చిన విభేదాల కారణంగా 2004లో కాంగ్రెస్‌ను వీడి భారతీయ జనతా పార్టీలో చేరారు. హమీద్ అన్సారీ మీద భారతీయ జనతా పార్టీ తరఫున ఉప రాష్ట్రపతి పదవికి పోటీ చేసి ఓడారు. ఆమె జీవశాస్త్రంలో పీహెచ్‌డీ చేశారు. పలు పరిశోధన వ్యాసాలు రచించారు. నజ్మాకు ముగ్గురు కుమార్తెలు ఉన్నారు.
వర్గం:జీవిస్తున్న ప్రజలు వర్గం:1940 జననాలు వర్గం:పార్టీలు ఫిరాయించిన రాజకీయ నాయకులు వర్గం:భారతీయ జనతా పార్టీ రాజకీయ నాయకులు వర్గం:మహిళా రాజకీయ నాయకులు వర్గం:ముస్లింలు వర్గం:ఉత్తమ పార్లమెంటేరియన్ అవార్డు గ్రహీతలు
తాడూరి శ్రీనివాస్
తాడూరి శ్రీనివాస్‌ తెలంగాణ రాష్ట్ర రాజకీయ నాయకుడు. ఆయన తెలంగాణ రాష్ట్ర సమితి పార్టీ నుండి తెలంగాణ రాష్ట్ర ఎంబీసీ కార్పొరేషన్‌ తొలి చైర్మన్ గా నియామకం అయ్యాడు.
రాజకీయ జీవితం
విద్యార్థి దశలోనే రాజకీయాల పట్ల ఆసక్తితో ఎన్టీఆర్ స్థాపించిన తెలుగుదేశం పార్టీలో చేరాడు. తెలుగుదేశం పార్టీ అనుబంధ సంస్థ టి.ఎన్.ఎస్.ఎఫ్ రంగారెడ్డి జిల్లా అధ్యక్షుడిగా పనిచేసాడు.లో తెలంగాణ రాష్ట్ర సాధనే లక్షంగా కేసీఆర్ ఏర్పాటు చేసిన తెలంగాణ రాష్ట్ర సమితి పార్టీలో చేరాడు. టిఆర్ఎస్ లో సామాన్య కార్యకర్త నుండి రాష్ట్ర కార్యదర్శి స్థాయికి ఎదిగాడు. ఎన్నికల సమయంలో వివిధ జిల్లాల పార్టీ ఇంచార్జి గా, ఉప్పల్ నియోజకవర్గ సమన్వయ కమిటీ సభ్యుడిగా వ్యవహరించాడు. 2017 మార్చి 30న ఆయనను రాష్ట్ర ఎంబీసీ కార్పొరేషన్ చైర్మన్ గా ముఖ్యమంత్రి కేసీఆర్ నియమించాడు. 2017లో ఆయనను మల్కాజ్‌గిరి, అంబర్‌పేట్ శాసనసభ నియోజకవర్గం, సికింద్రాబాద్ శాసనసభ నియోజకవర్గం, సనత్‌నగర్ శాసనసభ నియోజకవర్గం లకు ఇంచార్జిగా పార్టీ నియమించింది. తాడూరి శ్రీనివాస్‌ 2017లో తెలంగాణ రాష్ట్ర సమితి పార్టీ కార్యదర్శిగా నియమితుడయ్యాడు.
బయటి లింకులు
SSS
వర్గం:యాదాద్రి భువనగిరి జిల్లా రాజకీయ నాయకులు వర్గం:యాదాద్రి భువనగిరి జిల్లా వ్యక్తులు
మహేష్ శర్మ
మహేష్ కుమార్ శర్మ (జననం 30 సెప్టెంబర్ 1959) భారతదేశానికి చెందిన రాజకీయ నాయకుడు. ఆయన ఉత్తరప్రదేశ్ లోని గౌతమ్ బుద్ధ నగర్ స్థానం నుండి లోక్‌సభకు ఎన్నికై నరేంద్ర మోడీ మొదటి మంత్రివర్గంలో కేంద్ర సంస్కృతి & పర్యాటకం, పౌర విమానయాన (స్వతంత్ర బాధ్యత) మంత్రిగా పని చేశాడు.
జననం, విద్యాభాస్యం
మహేష్ శర్మ 1959 సెప్టెంబర్ 30న రాజస్థాన్‌లోని అల్వార్ జిల్లాలోని నీమ్రానా సమీపంలోని మానేతి గ్రామంలో కైలాష్ చంద్ శర్మ, లలిత దేవి దంపతులకు జన్మించాడు. ఆయన యూనివర్సిటీ కాలేజ్ ఆఫ్ మెడికల్ సైన్సెస్ నుండి పట్టభద్రుడయ్యాడు.
కడుతురుత్తి శాసనసభ నియోజకవర్గం
కడుతురుత్తి శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం కొట్టాయం జిల్లా, కొట్టాయం లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
సందీప ధార్
సందీప ధార్ భారతదేశానికి చెందిన సినిమా, వెబ్ సిరీస్‌ నటి. ఆమె 2010లో ఇసి లైఫ్ మే సినిమాతో సినీరంగంలోకి అడుగుపెట్టింది. ఆమె ఉత్తమ మహిళా అరంగేట్రం ఫిల్మ్‌ఫేర్ అవార్డు, మోస్ట్ ప్రామిసింగ్ న్యూకమర్‌గా స్టార్ స్క్రీన్ అవార్డు, సూపర్ స్టార్ ఆఫ్ టుమారో స్టార్‌డస్ట్ అవార్డుకు ఎంపికైంది. సందీప దబాంగ్ 2లో అతిధి పాత్రలో, హీరోపంతిలో నటనకుగాను మంచి గుర్తింపు నందుకుంది.
నైఋతి
thumb|250px|right|ఎనిమిది దిక్కుల సూచిక. నైఋతి లేదా నిరృతి, అనగా పశ్చిమానికి దక్షిణానికి మధ్యసగం దక్షిణాన 45° (౪౫°) పడమర వైపు చూపించే దిశను అంటారు. దీనిని నావికులు వాడే దిక్సూచిపై ఎటువంటి తేడాలేకుండా ఏ ప్రాంతంనైనా చూపిస్తుంది.దీనికి అధిపటి నివృత్తి అనే రాక్షసుడు. అధిపతి నిరృతి. అతని భార్య దీర్ఘాదేవి. ఇతని వాహనం గుఱ్ఱము. నివాసం కృష్టాంగన. ఆయుధం కుంతం.
వాస్తుశాస్త్రంలో నైరుతి దిశ
మీ భవనంలో నైరుతి అత్యధికంగా ఉంటే మీ ఆనందం, ఆత్మగౌరవం అత్యధికంగా ఉండటానికి అవకాశంఉందని కొంత మంది నమ్మతారు.అయితే ఇది వారి వారి నమ్మకంమీద ఆధారపడి ఉంటుంది.పూర్తిగా వాస్తవంకూడా కాకపోవచ్చు.మీ భవనంలో నైరుతి అత్యధికంగా ఉంటే ఆనందం ఆత్మగౌరవం అత్యధికంగా కలుగతాయని కొందరి నమ్మకం. నైరుతి దిక్కు అన్ని దిక్కులకన్నా తక్కువ ఖాళీగా ఉండి ఎక్కువ ఎత్తు కలిగి ఉంటే శుభం అని వాస్తుశాస్త్రంద్వారా తెలుస్తుంది.అలాగే ఈ దిక్కులో ఎక్కువగా బరువు ఉండడం శుభం జరుగుతుందని తెలుస్తుంది.ఈ దిక్కులో గోతులు, నూతులు ఉన్నట్లైతే ప్రమాదాలు, దీర్ఘ వ్యాధులు, స్థిరాస్తులు కోల్పోవటం జరుగుతుందని నమ్మకం.
అనుకూలాలు
వాస్తుశాస్త్రం వ్రకారం,హిందూ పురాణాన ప్రకారం ఈ దిశ నిరృతి అనే ఒక రాక్షసుడి సొంతం అని హిందూ పురాణాల ప్రకారం తెలుస్తుంది. నైరుతికి సంబంధించిన గ్రహం రాహు.ఇది బలమైనది. ఈశాన్య దిక్కు నుండి ప్రవహించే అయస్కాంత శక్తులు ఈ దిక్కులో ప్రభావం చూపించితుంది. అందువలన ఇది బలమైన దిశఅని నమ్ముతారు. నైరుతి దిశ సరైన ఉపయోగం బలమైన, ఆరోగ్యకరమైన జీవితాన్ని మీకు ఇవ్వగలదు.విశ్వాసం, సంపద, ఆరోగ్యం, మీకు జీవితంలో పేరు, కీర్తిని ఇవ్వగలదు. నైరుతి గదిలో నైరుతి మూల,తూర్పు లేక ఉత్తరంనకు ఎదురుగా ఉండునట్లు డబ్బులు దాచుకునే బీరువాలు, ఇనుప పెట్టెలు పెట్టుకుంటే మంచి ఫలితాలను ఇస్తుందని నమ్మకం.నైరుతి - పడమర మధ్యలో పిల్లల చదువులు, పెద్దలు మాట్లాడటానికి హాల్ మంచి సంభాషణలు అనుకూలం అని తెలుస్తుంది.
ప్రతికూలాలు
ఇల్లు,ప్రాంతం నైరుతి వాస్తు ప్రకారం లేకపోతే కొన్ని సమస్యల కలగటానికి అవకాశం ఉంది.
వెలుపలి లంకెలు
వర్గం:దిక్కులు
విజయ్ సేతుపతి (2021 సినిమా)
విజయ్‌ సేతుపతి, 2021లో విడుదలైన తెలుగు సినిమా. 2019లో తమిళంలో వచ్చిన ‘సంఘతమిజన్‌’ సినిమాను తెలుగులో డబ్బింగ్ చేసి విడుదల చేశారు.ఈ సినిమాలో విజయ్​ సేతుపతి, రాశీ ఖన్నా, నివేదా పేతురాజ్ ప్రధాన పాత్రల్లో నటించగా విజయ్‌ చందర్‌ దర్శకత్వం వహించాడు.